EkBass/fiwiki-20250220-pages-articles huggingface dataset:
Maria Berger

Maria Berger (s. 19. elokuuta 1956) on itävaltalainen sosiaalidemokraattisen puolueen poliitikko ja Euroopan unionin tuomioistuimen tuomari. Berger opiskeli Innsbruckin yliopistossa oikeus- ja taloustiedettä ja valmistui 1984. Hän oli Euroopan parlamentin jäsenenä marraskuusta 1996 tammikuulle 2007, jolloin hänet nimitettiin Itävallan oikeusministeriksi. Berger toimi ministerinä joulukuulle 2008 ja palasi sitten Euroopan parlamenttiin. Parlamentin hän jätti heinäkuussa 2009, ja lokakuussa hänet valittiin Euroopan unionin tuomioistuimen tuomariksi. == Lähteet == Luokka:Itävallan ministerit Luokka:Itävaltalaiset europarlamentaarikot Luokka:Itävaltalaiset sosiaalidemokraattiset poliitikot Luokka:Tuomarit Luokka:Vuonna 1956 syntyneet Luokka:Elävät henkilöt
Balkaarit

Balkaarit (myös alaanitPieni tietosanakirja \- karatšai-balkaariksi: Малкъарлыла: Malqarlıla, tai Таулула: Tawlula; "vuoristolaiset") ovat islaminuskoinen turkkilainen kansa Kaukasian alueen Kabardi-Balkarian tasavallassa, jossa vuoden 2002 väestönlaskennan mukaan heitä oli noin 105 000\. Balkaarien puhuma äidinkieli luokitellaan kiptšakkilaisiin kieliin. Nimitys balkaari tulee luultavasti sanasta bulgaari/bolgaari. Vuonna 1944 Stalin syytti balkaareja saksalaismielisiksi ja heidät kaikki pakkosiirrettiin asuinalueiltaan. Vuonna 1957 balkaarit päästettiin takaisin kotiseuduilleen.Peter B. Golden (2010). Turks and Khazars: Origins, Institutions, and Interactions in Pre-Mongol Eurasia. p. 33.N. F. Bugai, ed., Iosif Stalin - Lavrentiiu Berii: "Ikh nado deportirovat;": Dokumenty, fakty, kommentarii (Moscow: "Druzhba narodov," 1992). Doc. 64, pp. 279–280.КАРАЧАЕВЦЫ • Большая российская энциклопедия - электронная версия. Johanson, Lars; Csató, Éva Ágnes (1998). The Turkic Languages. London: Routledge. ISBN 0-415-08200-5. ==Katso myös== * Karatšait ==Lähteet== Luokka:Pohjois-Kaukasian etniset ryhmät Luokka:Kabardi-Balkaria
Lotus 100T

Lotus 100T oli Gérard Ducarougen ja Martin Ogilvien suunnittelema Formula 1 -auto, jota Lotus-talli käytti kaudella . Voimanlähteenä autossa oli Hondan valmistama 1,5 litrainen kuusisylinterinen turbomoottori. Autoa kilpailuissa ajoivat brasilialainen hallitseva maailmanmestari Nelson Piquet ja japanilainen Satoru Nakajima. == Teknisiä tietoja == *Moottori: Honda RA168E 80º V6, 1 494 cc (1,5 L), 680 hv, 14 000 rpm, paino 149 kg. *Vaihdelaatikko: Lotus/Hewland 6-vaihteinen manuaalivaihdelaatikko *Renkaat: Goodyear *Polttoaine: Elf *Paino: 540 kg *Polttoainetankin tilavuus: 150 L ==Formula 1 -tulokset== (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1988 Lotus Honda V6 T BRA SMR MON MEX CAN USE FRA GBR GER HUN BEL ITA POR ESP JPN AUS 23 5. Nelson Piquet 3 3 Kesk. Kesk. 4 Kesk. 5 5 Kesk. 8 4 Kesk. Kesk. 8 Kesk. 3 Satoru Nakajima 6 8 DNQ Kesk. 11 DNQ 7 10 9 7 Kesk. Kesk. Kesk. Kesk. 7 Kesk. Luokka:Formula 1 -kausi 1988 Luokka:Lotuksen Formula 1 -autot
Kathleen Sebelius

Kathleen Gilligan Sebelius (s. 15. toukokuuta 1948) on yhdysvaltalainen demokraattisen puolueen poliitikko. Hän astui virkaansa Kansasin osavaltion 44. kuvernöörinä 13. tammikuuta 2003. Edeltäjänä oli Bill Graves. Huhtikuussa 2009 hänestä tuli Yhdysvaltain terveysministeri. Hän erosi tehtävästä huhtikuussa 2014. Sebelius on John J. Gilliganin tytär. Cincinnatissa, Ohiossa syntynyt Sebelius on katolinen. Hän tuli valituksi Kansasin edustajainhuoneeseen vuonna 1986. ==Lähteet== == Aiheesta muualla == Luokka:Kansasin kuvernöörit Luokka:Yhdysvaltain terveysministerit Luokka:Obaman hallituksen jäsenet Luokka:Yhdysvaltalaiset demokraattipoliitikot Luokka:Vuonna 1948 syntyneet Luokka:Elävät henkilöt
Jim Gibbons

James Arthur "Jim" Gibbons (s. 16. joulukuuta 1944) on yhdysvaltalainen republikaanisen puolueen poliitikko. Hän on toiminut Yhdysvaltain edustajainhuoneen jäsenenä vuosina 1997–2006 ja Nevadan kuvernöörinä vuodesta 2007 vuoteen 2011. Gibbons palveli Yhdysvaltain ilmavoimissa Vietnamin sodassa. Hän palveli myöhemmällä iällään myös Persianlahden sodassa. Gibbons on mormoni. Hän on joutunut uransa aikana useiden skandaalien pyörteisiin; häntä on syytetty niin lahjusten otostahttp://www.lvrj.com/news/6949677.html kuin ahdistelustakin.http://www.reviewjournal.com/lvrj_home/2006/Nov-05-Sun-2006/news/10640003.html == Lähteet == Luokka:Nevadan kuvernöörit Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1944 syntyneet Luokka:Elävät henkilöt
Elgin, Joliet and Eastern Railway

Elgin, Joliet and Eastern Railway on yhdysvaltalainen Class II -luokan rautatie joka toimii Illinoisin ja Indianan osavaltioiden alueella. Loppuvuodesta 2007 Canadian National ilmoitti aikeistaan ostaa valtaosan yhtiön rataverkosta ja toiminnoista, kauppa odottaa vielä Surface Transportation Boardin hyväksyntää. ==Rataverkko== 175 mailin mittainen rautatie kulkee Chicagon esikaupunkialueen reunamilla kulkien Garystä, Chicagon eteläpuolelta Michiganjärven rannalta Jolietin ja Elginin kautta Waukeganiin Chicagon pohjoispuolelle jälleen Michiganjärven rantaan, muodostaen puoliympyrän. Radalta on siis yhteydet kaikkiin Chicagosta lähteviin eri yhtiöiden pääratoihin, joita kautta se lähettää ja vastaanottaa liikennettä. Yhteyksiä on myös mm. Indiana Harbor Belt, Belt Railway of Chicago, ja Chicago Rail Link -terminaalirautatieyhtiöihin. Radalla on myös monia sivuratoja ja raiteita. Suurin ja vilkkain ratapiha on Kirk Yard, 58 raiteen järjestelyratapiha Garyssa, joka käsittelee päivittäin yli 1000 vaunua. Myös Jolietissa on suuri noin 60 raiteen ratapiha, mutta sitä käytetään nykyään lähinnä ylimääräisten tavaravaunujen varastointiin ja se käsitteleekin vain noin 100 vaunua päivässä. ==Liikennöinti== Radan varrella on paljon raskasta teollisuutta, mm. lukuisia terästehtaita, kemianteollisuutta, öljynjalostamoja, voimaloita, logistiikkakeskuksia ja konepajoja. Ehkäpä merkittävin asiakas on US Steelin massiivinen terästehdas Garyssa. EJE hoitaa myös US Steel:in tehtaiden sisäiset vaihtotyöt, tehtailla operoi vuorokauden aikana noin 40 vaihtotyövuoroa. ==Kalusto== * 21 kpl EMD SW1200 -vetureita, numerot 300–307, 310–314, 316 ja 318–324 * 3 kpl EMD SW1001 -vetureita, numerot 444–446 * 1 EMD NW2 -veturi, numero 450 * 1 EMD SW1000 -veturi, numero 459 * 1 EMD SW1500 -veturi, numero 460 * 2 kpl EMD SD18 -vetureita, numerot 615, 616, 851 ja 852 * 2 kpl EMD SD38 -vetureita, numerot 650 ja 654 * 20 kpl EMD SD38-3 -vetureita, numerot 656–675 * 1 EMD GP38-2 -veturi, numero 703 * 3 kpl SD9M-vetureita, numerot 804, 814 ja 815 * 4 kpl SD18M-vetureita, numerot 809, 811, 813 ja 818 * 4 kpl SD40-3-vetureita, numerot 6056, 6515, 6518 ja 6519. Vuokralla Helm Leasing-yhtiöltä. * 1 radio- ohjauslaitevaunu CC1, joka liitetään vaihtotyöveturin yhteyteen, jotta siitä saadaan kauko-ohjattava. * 4 ratamoottorivaunua T1, T2, T7 ja T8, joita käytetään vaihtotyöveturien yhteydessä lisäämään vetovoimaa. Sekä noin 5000 omaa tavaravaunua, lähinnä teräskelavaunuja. ==Aiheesta muualla== * Kotisivut * Epävirallinen sivusto Luokka:Yhdysvaltalaiset rautatieyhtiöt
Cetiosaurus

Cetiosaurus (”valaslisko”) oli raskas, neljällä raajalla liikkunut sauropodi. Tämä puiden lehtiä ja saniaisia ravinnokseen syönyt hirmulisko oli 16 metriä pitkä ja painoi 11 tonnia. Cetiosauruksen pää oli todennäköisesti tylppä ja hampaat lusikkamaiset. Kaula ja häntä olivat lyhyemmät kuin myöhemmillä sauropodeilla. Sen selkäranka oli raskastekoinen verrattuna kehittyneempien sukulaistensa kevyempään ja osittain onttoon rankaan. Cetiosaurus eli 180-170 miljoonaa vuotta sitten keskijurakaudella. Sen fossiileja on löydetty Englannista ja Marokosta. Cetiosaurus luetaan heimoon Cetiosauridae, johon kuului varhaisia sauropodeja. Keskijurakautisessa Englannissa eli Cetiosauruksen ohella muitakin sauropodeja. Myös teropodeja, harjaliskoja, kilpiliskoja ja ornitopodeja on löydetty samalta alueelta. == Löytäminen == Ensimmäiset Cetiosauruksen jäännökset löydettiin vuonna 1809 Englannin Oxfordshiresta. Se oli ensimmäinen löydetty sauropodi ja samalla yksi ensimmäisistä nimetyistä dinosauruksista. Cetiosaurus sai ”valasliskoa” tarkoittavan nimensä siitä, koska ranskalainen vertailevan anatomian tutkija Georges Cuvier luuli sen luita aluksi valaan fossiileiksi, vaikka valaan fossiileja ei ole löydetty mesotsooisen maailmankauden kerrostumista. Kun vuonna 1841 Richard Owen nimesi Cetiosauruksen, hän epäili sen olevan krokotiilimainen vesieläin. Myöhemmät löydöt kyseenalaistivat vanhat päätelmät. Vuonna 1848 geologian professori John Phillips löysi valtavan reisiluun, joka selvästi oli peräisin maaeläimeltä. Vasta vuonna 1869 löydettiin lähes kokonainen tukiranka samoista Oxfordshiren kerrostumista. Silloin Thomas Henry Huxley sai selville, että Cetiosaurus oli valtava nelijalkainen dinosaurus, jolla oli painoa jopa viiden norsun edestä. Luokka:Sauropodit
Paraguayn sisällissota

Paraguayn sisällissota käytiin vuonna 1947 maaliskuusta elokuuhun Paraguayta hallitsevien konservatiivien ja hallitusta vastustavien kapinallisten välillä. Kenraali Higinio Morínigo nousi Paraguayn presidentiksi vuonna 1940, edellisen presidentin José Félix Estigarribian kuoltua lento-onnettomuudessa. Maan hallitus valitsi puolustusministeri Morínigon presidentiksi kahden kuukauden ajaksi, kunnes vaaleilla valittaisiin uusi presidentti. Morínigo kuitenkin hylkäsi perustuslain ja hallitsi sotilasdiktaattorina. Hänen hallituskaudellaan maassa oli jatkuvasti levotonta: oli lakkoja, yleislakkoja ja opiskelijamellakoita. Paraguayn asevoimat saivat 45 prosenttia valtion tuloista, ja ne pysyivätkin uskollisina presidentille, murskaten hänen vastustajiensa vastarinnan. Heinäkuussa 1946 Morínigo salli maassa poliittisen toiminnan, joka oli ollut kiellettyä vuodesta 1940 lähtien. Hän muodosti kaksipuoluehallituksen (Febrerista- ja Colorado-puolue), mutta 11. tammikuuta 1947 Febrerista-puolue erosi hallituksesta, syyttäen Morínigoa Coloradojen suosimisesta. Febrerista-puolue yritti johtajansa Rafael Francon (entinen Paraguayn presidentti) johdolla kaapata vallan muiden liberaalien sekä kommunistien avustamana ja maassa syttyi sisällissota. Tähän asti presidentille uskolliset asevoimat jakautuivat, lähes koko laivaston ja osan armeijasta asettuessa kapinallisten puolelle. Suurin osa upseereista (melkein neljä viidesosaa) oli kapinallisten puolella. Sisällissotaa käytiin maaliskuusta elokuuhun 1947, jolloin liberaalit kärsivät tappion, kun Morínigo oli saanut lähes koko maan hallintaansa. Morínigo pysyi vallassa, kunnes 6. kesäkuuta 1948 hänet syrjäytettiin sotilasvallankaappauksella. Seuraavan 15 kuukauden aikana Paraguayssa oli 5 eri presidenttiä. ==Lähteet== * * ==Viitteet== Luokka:Sisällissodat Luokka:Paraguayn historia Luokka:1900-luvun sodat Luokka:1947
Afric Simone

Afric Simone (s. 10. lokakuuta 1939 Inhambane) on Mosambikista kotoisin oleva afrikkalainen popmuusikko. Hänen tunnetuimmat kappaleensa ovat Ramaya sekä Hafanana, molemmat vuodelta 1975. Molemmat kappaleet on suomeksi levyttänyt Frederik, jälkimmäisen myös Tapani Kansa. 60-luvulla Simone esiintyi Maputossa taiteellisella nimellä Kid-Kidhttps://www.indico-lam.com/en/2021/08/09/afric- simone-from-xipamanine-to-the-world/. Simonen ensimmäinen single Barracuda julkaistiin vuonna 1972 Etelä-Amerikassa taiteellisella nimellä Simon el africano. Vuonna 1973 Simonen manageri päätti lähteä Lontooseen toivoen, että Euroopan markkinat antavat afrikkalaiselle taiteilijalle lisää mahdollisuuksia. Vuonna 1974 single Barracuda julkaistiin uudelleen Euroopassa, mutta odotettua läpimurtoa ei tapahtunut. Simone ja hänen managerinsa ovat kuitenkin kohdanneet eurooppalaisen showbisneksen, saaneet uutta kokemusta ja pystyneet ymmärtämään paremmin, mikä musiikkityyli voisi toimia. Vuonna 1974 he muuttivat Pariisiin, Ranskaan - missä ranskalainen tuottaja Eddy Barclay näki yhden Simonen esityksistä. Eddy Barclay on tarjonnut Simonelle levytyssopimusta. Single Ramaya julkaistiin levy-yhtiöllä "Barclay Records" vuonna 1975. Kappaleesta tuli kesähitti, ja se nousi 10 parhaan joukkoon monissa Euroopan maissa. Seuraava single Hafanana teki Simonesta kuuluisan monissa Itä-Euroopan maissa. Vuonna 1977 Simone esiintyi Saksan demokraattisessa tasavallassa televisio-ohjelmassa "Ein Kessel Buntes". Vuonna 1979 Simone esiintyi televisio-ohjelmissa Prahassa, tuolloin Tšekkoslovakian pääkaupungissa, paikallisten tähtien, kuten Karel Gottin ja Helena Vondrackovanhttps://www.zilinak.sk/clanky/27655/rozhovor-autor-hitu- hafanana-pomahal-ockovacej-kampani-slovenskej-policie-spieval-s-gottom-aj- vondrackovou, kanssa. Iästään huolimatta Afric Simone esiintyy edelleen eri Euroopan maissa. == Lähteet == Luokka:Mosambikilaiset muusikot Luokka:Mosambikilaiset laulajat Luokka:Vuonna 1939 syntyneet Luokka:Elävät henkilöt
Belt Railway of Chicago

Belt Railway of Chicago on yhdysvalloissa Illinoisin osavaltiossa toimiva Class II -luokan rautatieyhtiö. Yhtiön toimenkuvana on toimia välikätenä Chicagoon saapuvien eri rautatieyhtiöiden välillä hoitamalla näiden keskinäisiä vaihtotöitä. Asiakkaina ovat mm. CSX Transportation, Union Pacific, Norfolk Southern, BNSF Railway, Canadian National, Canadian Pacific, Indiana Harbor Belt, Iowa, Chicago & Eastern, Iowa Interstate, Chicago South Shore & South Bend, Indiana Rail Road, Wisconsin & Southern, South Chicago & Indiana Harbor, Chicago Rail Link sekä eräitä pienempiä rautatieyhtiöitä. Yhtiöllä on noin 45 kilometriä päärataa ja noin 500 kilometriä sivuraiteita ja ratapiharaiteita. Toiminta keskittyy pääasiassa Clearing Yard -järjestelyratapihalle, joka on Chicagon alueen vilkkaimpia ratapihoja. Siellä käsitellään päivittäin 40-50 junaa, noin 8 400 tavaravaunua. Ratapiha on noin 9 kilometriä pitkä ja kattaa noin 3,2 neliökilometrin alueen. Se koostuu kuudesta eri osasta, mm. kahdesta ympäri vuorokauden toimivasta automatisoidusta laskumäestä. Yhtiöllä on noin 520 työntekijää sekä mm. omat poliisivoimat. ==Aiheesta muualla== * Belt Railway Of Chicago Luokka:Illinois’n liikenne Luokka:Yhdysvaltalaiset rautatieyhtiöt
Indiana Harbor Belt Railroad

Indiana Harbor Belt Railroad on yhdysvalloissa Chicagon alueella toimiva rautatieyhtiö. Sen toimenkuva on pääasiassa toimia välikätenä Canadian Pacific, CSX Transportation, ja Norfolk Southern-rautateiden yhdysliikenteelle. Muita asiakkaita ovat mm. Union Pacific, BNSF Railway, Canadian National Railway, Belt Railway Of Chicago, Iowa Interstate, Elgin, Joliet & Eastern, Chicago Rail Link, Chicago South Shore & South Bend, Chicago, Fort Wayne & Eastern, Indiana Rail Road, Wisconsin & Southern Railroad sekä South Chicago & Indiana Harbor. Yhtiöllä on myös laajat verkostot teollisuusraiteita Chicagon esikaupunkialueella. Rataverkko koostuu 54 mailin pääradasta sekä sivuraiteista ja ratapiharaiteista, joita on noin 266 mailia. Suurimmat ratapihat sijaitsevat Blue Islandissa Illinoisissa sekä Hammondissa, Indianassa. Michigan Avenue Yard East Chicagossa on myös merkittävä, palvellen alueen terästeollisuutta. ==Aiheesta muualla== * Kotisivu Luokka:Indianan liikenne Luokka:Illinois’n liikenne Luokka:Yhdysvaltalaiset rautatieyhtiöt
Chicago Rail Link

Chicago Rail Link on Chicagon eteläpuolella toimiva Class III-luokan rautatieyhtiö jonka toimenkuvaan kuuluvat lähinnä sopimusvaihtotyöt sekä liikkennöinti noin 120 kilometrin mittaisella teollisuusraideverkostolla, joka on suurimmaksi osaksi alun perin kuulunut vuonna 1980 konkurssiin menneelle Chicago, Rock Island & Pacific-rautatielle. Irondalen ratapiha ja asiakasraiteet ovat peräisin Chicago & Northwestern-rautatieltä, joka on nykyisin osa Union Pacific-rautatieyhtiötä. Yhtiö on OmniTRAX-konserin omistuksessa ja sillä on 57 työntekijää. Veturimiehiä ja ratapihahenkilöstöä edustaa ammattiliitto United Transportation Union. Heihin ei sovelleta liittovaltion laajuista työehtosopimusta, vaan paikallisesti sovittua erillistä työehtosopimusta. Yhtiö tunnettiin aiemmin nimellä Chicago, West Pullman & Southern ==Asiakkaita mm.== * BP Amoco * Agrifine * ARRO Plastic * Bulkmatic * Cargill * NIDERA Grain Terminal * Archer Daniels Midland * Geo. J. Rollo * Great Northern Lumber * Hines Lumber * Horsehead Metal Management * Maryland Pig Iron * Reserve Marine Terminal * Leavitt Tube * Ozinga/Midwest Marine Terminals Inc. * Ozinga Ready Mix Concrete (Rakenteilla) * Asphalt Operating Services of Chicago * Union Pacific Canal Street Intermodal Facility (Lakkautettu) * CSX Intermodal Bedford Park Intermodal Facility * CSX Intermodal 59th Street Intermodal Facility ==Liikennöinti== Yhtiö toimii alihankkijana mm. Iowa Interstate -yhtiölle, välittäen ja vastaanottaen sen vaunuja muille yhtiöille ja Chicagon alueen asiakkaille. CRL toimii myös alihankkijana kahdella Chicagossa sijaitsevalla CSX:n yhdistettyjen kuljetusten terminaalilla hoitaen niiden vaihtotyöt. Ratapihaa Irondalessa käytetään myös vuokrattavana säilytystilana eri yhtiöiden hetkellisesti tarpeettomille junanvaunuille. Tilaa on noin 1500 vaunulle. Liikennöinti ratapihojen ulkopuolella tapahtuu pääasiassa öisin, sillä monet yhtiön junan kulkevat Metran lähiliikenneratojen yhteydessä. ==Aiheesta muualla== * Kotisivu Luokka:Illinois’n liikenne Luokka:OmniTRAX
Néstor Clausen

Néstor Rolando Clausen (s. 29. syyskuuta 1962, Arrufo, Argentiina) on jalkapallovalmentaja ja entinen jalkapalloilija. Hän voitti maailmanmestaruuden Argentiinan maajoukkueessa vuoden 1986 MM-kisoissa. Clausen oli pelipaikaltaan puolustaja. Néstor Clausen aloitti pelaajauransa Independientessä vuonna 1980. Siellä hän pelasi vuoteen 1988 saakka ja siirtyi sitten viideksi vuodeksi Sveitsin liigan FC Sioniin. Sveitsistä Clausen palasi Argentiinaan, jossa hän edusti Racingia, toistamiseen Independienteä sekä Arsenal de Sarandía. Néstor Clausen lopetti pelaajauransa vuonna 1998. Clausen kuului Argentiinan nuorten maajoukkueeseen vuoden 1981 alle 20-vuotiaiden MM- kisoissa. Aikuisten maajoukkueessa hän pelasi vuosina 1983–88 26 maaottelua ja teki niissä yhden maalin. Néstor Clausen aloitti valmentajauransa kasvattajaseurassaan Independientessä. Sieltä hän siirtyi Boliviaan The Strongestin peräsimeen kunnes palasi takaisin Argentiinaan valmentamaan. Kaksi viimeistä kautta Clausen on valmentanut Sveitsin liigassa. Kaudella 2006–07 hän valmensi entistä seuraansa FC Sionia ja kaudella 2007–08 hän on luotsannut Neuchâtel Xamax'ta Clausenin suku on lähtöisin Sveitsistä, jossa myös Néstor Clausen nykyisin asuu. ==Seurat== ===Pelaajana=== *1980–88 Independiente *1989–94 FC Sion *1994–95 Racing *1995–96 Independiente *1997–98 Arsenal de Sarandí ===Valmentajana=== *Independiente *The Strongest *Chacarita Juniors *Huracán de Tres Arroyos *2006–07 FC Sion *2007–08 Neuchâtel Xamax ==Saavutukset== ===Pelaajana=== *Maailmanmestaruus 1986 *Copa Libertadores 1984 *Intercontinental Cup 1984 *Etelä-Amerikan Supercup 1995 *Argentiinan mestaruus 1989 *Metropolitano 1983 *Sveitsin mestaruus 1992 *Sveitsin cup 1991 ==Lähteet== * ==Aiheesta muualla== * Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Jalkapallon maailmanmestarit Luokka:Vuonna 1962 syntyneet Luokka:Elävät henkilöt
Rallicross

Rallicross on autourheilulaji, jossa ajetaan kilpaa suljetulla radalla. Ajoneuvoina käytetään lajia varten muokattuja tuotantoautoja tai lajia varten rakennettuja kilpa-autoilla. Rallicrossissa useita autoja lähtee samaan aikaan radalle ajamaan kolmesta kuuteen kierrosta. Näiden kierrosten kierrosaikojen perusteella 16 kuljettajaa jaetaan A-, B- ja C-finaaleihin. Näissä finaaleissa ajetaan tietty määrä kierroksia, ja ensimmäisenä maaliin tullut on voittaja. Rallicross on suosittua Pohjoismaissa, Belgiassa, Alankomaissa, Ranskassa ja Britanniassa. Laji sai alkunsa vuonna 1967 brittiläisestä televisio- ohjelmasta, jossa ohjelmaan kutsutut rallikuljettajat ajoivat suljetulla radalla rallicrossia vastaavaa kilpailua. Nykyään maailman suurin rallicross- sarja on FIA:n järjestämä Rallicrossin MM-sarja (FIA World Rallycross Championship). Parhaat rallicrossautot kiihtyvät nollasta sataan kilometriin tunnissa alle 1,9 sekunnissa. SM-Rallicrossin luokat: * SuperCar * SRC * Autokrossi * Crosskart 125 cc * RX Academy (Valmennusohjelmaluokka) == Lähteet == == Aiheesta muualla == * Rallicross AKK Motorsportin sivustolla * http://www.rallycrossrx.com *
Ari Varjus

Ari Juhani ”Vaakku” Varjus eli Arvid Vilperi on turkulainen muusikko, sanoittaja ja säveltäjä. Uransa kaupallisesti merkittävimmän osan muodostaa hänen Vilperin Perikunta -yhtyeen kanssa saavuttamansa menestys 1990-luvulla. Ennen Vilpereitä hän oli mukana yhtyeessä Lännenmiehet. Hän on pasunisti Acre Karin poika. Nykyään Varjus toimii yhtyeissä Vaakku ja Vileeni sekä Vaakku ja patterihaukat sekä esiintyy paljon risteilyaluksilla. Hän teki Radio Auran Aaltoihin viihdeohjelmaa Isi ja Tommi Janne Porkan kanssa. Hän oli 1990-luvun alussa perustamassa Turkuun legendaarista Hupilupia muun muassa Jorma Teerijoen kanssa. Samoihin aikoihin hän kuului DBTL-ohjelmatoimikuntaan. == Lähteet == * * === Viitteet === Luokka:Suomalaiset muusikot Luokka:Suomalaiset sanoittajat Luokka:Suomalaiset säveltäjät Luokka:Syntymävuosi puuttuu Luokka:Elävät henkilöt
The Mirage

The Mirage on hotelli ja kasino Las Vegas Stripin varrella Paradisessa Nevadassa. Hotellia ja kasinoa pyörittää MGM Resorts International. The Miragen teemana on Polynesia. Hotellissa on 31 kerrosta ja yhteensä 3 044 huonetta. Hotelli- ja kasinoalueen yhteispinta-ala on 9 290 neliömetriä. Hotelli avattiin marraskuussa vuonna 1989. Hotellin erikoisuutena on Bare Lounge -uima-allasalue, jossa naiset voivat kulkea yläosattomissa. == Aiheesta muualla == * The Miragen sivusto Luokka:Las Vegasin hotellit Luokka:Las Vegasin kasinot
Nasief Morris

Nasief Morris (s. 16. huhtikuuta 1981 Kapkaupunki) on eteläafrikkalainen jalkapalloilija. Puolustajan paikalla pelaavan Morrisin ensimmäinen ammattilaisseura oli Santos Cape Town, johon hän liittyi vuonna 2000 ja pelasi siellä yhden vuoden. Hän ei kuitenkaan pelannut joukkueessa yhtään ottelua. Morris liittyi seuraavaksi kolmeksi vuodeksi Kreikkaan, FC Aris Salonikan joukkueeseen, jossa hän viimeisenä vuotenaan 2004 saavutti sekä Kreikan mestaruuden ja Kreikan cupin voiton. Kyseisenä vuonna hän debytoi myös Etelä- Afrikan maajoukkueessa ja uudessa seurassaan FC Panathinaikosissa. Luokka:Eteläafrikkalaiset jalkapalloilijat Luokka:Vuonna 1981 syntyneet Luokka:Elävät henkilöt
Voionmaa

Voionmaa voi tarkoittaa: * Muinainen suomenkielinen nimitys Gotlannille * Voionmaan opisto, kansanopisto Ylöjärvellä * Voionmaa, sukunimenä: ** Eino Voionmaa, vuoteen 1906 Wallin (1872–1928), toimittaja ja suomentaja ** Emmi Voionmaa, vuoteen 1907 Wallin (1877–1969), suomalainen kirjallisuuden suomentaja ** Hannele Voionmaa, o.s. Kaaja (1953–2016), diplomaatti ** Ilmari Voionmaa (1898–1976), diplomi-insinööri, Elannon toimitusjohtaja ** Jouko Voionmaa (1912–1991), kanslianeuvos, Kansallismuseon rahakammion intendentti ** Liisa Voionmaa, o.s. Tanner (1914–1984), oppikoulun historian opettaja ja suomentaja ** Marjatta Vehkaoja, o.s. Voionmaa (s. 1945), kansanedustaja (SDP) ** Tapio Voionmaa, vuoteen 1906 Wallin (1896–1960), diplomaatti ** Väinö Voionmaa, vuoteen 1906 Wallin (1869–1947), professori, ministeri, diplomaatti, senaattori, Yhteiskunnallisen korkeakoulun kansleri Luokka:Luettelot henkilöistä sukunimen mukaan
Jimmy Giuffre

Jimmy Giuffre (26. huhtikuuta 1921 Dallas, Texas, Yhdysvallat – 24. huhtikuuta 2008 Pittsfield, Massachusetts) oli yhdysvaltalainen klarinetisti, säveltäjä ja sovittaja. Hänellä on sisilialaisia sukujuuria. Giuffrella oli omia trioja, jotka soittivat kamarijazzia. Tärkein oli kokoonpano, jossa olivat mukana pianisti Paul Bley ja basisti Steve Swallow, joka koottiin uudestaan 1989. Hän levytti 30 albumia. Hänen säveltämänsä on Woody Hermanin big bandin esittämä maineikas "Four Brothers". Klarinetin lisäksi hän soitti alkuaikoina tenori- ja baritonisaksofonia. Hänet nähdään vuoden 1958 Newport Jazz Festivalilla kuvatussa elokuvassa Jazzin juhlaa (Jazz on a Summer's Day). Myöhemmin hän siirtyi opettajaksi New Yorkin yliopistoon ja toimi 20 vuotta Bostonissa New England Conservatoryssa. ==Lähteet== *Helsingin Sanomat 30.4.2008 s. C7, muistokirjoitus Artikkelin verkkoversio ==Aiheesta muualla== * The Quiet Class of Jimmy Giuffre * Creative Music Archive, elämäkerta * Rex Butters: Jimmy Giuffre: Cry Freedom * New York Times muistokirjoitus * Jazz Police muistokirjoitus Luokka:Yhdysvaltalaiset jazzmuusikot Luokka:Yhdysvaltalaiset säveltäjät Luokka:Vuonna 1921 syntyneet Luokka:Vuonna 2008 kuolleet
Af Schultén

Af Schultén [avšul'te:n] on suomalainen aatelissuku, joka on introdusoitu myös Ruotsin ritarihuoneeseen. Suomen ritarihuoneeseen suku on introdusoitu sukuna numero 163. Yksi sukuhaara on Suomessa korotettu vapaaherralliseen säätyyn, ja introdisoitu vuonna 1859 vapaaherrallisena sukuna numero 43. Ruotsissa aatelisarvo perustuu vuoden 1809 perustuslakiuudistukseen, jonka mukaan vain suvun päämiehellä on aatelisarvo. Suvun päämies on ollut edustettuna Ruotsin ritarihuoneella vuodesta 1980 lähtien. == Suvun jäseniä == * Nathanael Gerhard af Schultén (1750–1825), Turun akatemian fysiikan professori, senaattori, aateloitiin Ruotsissa vuonna 1809 ja Suomessa 1816 * Nathanael Gerhard af Schultén nuorempi (1794–1860), Natanael Gerhard af S:n poika, matematiikan professori ja kanslianeuvos * Vapaaherra Otto Reinhold af Schultén (1798–1884), Viipurin hovioikeuden presidentti, Natanael Gerhard af S:n poika, korotettiin vapaaherraksi vuonna 1859. * Vapaaherra Otto Gerhard af Schultén (1843–1895), juristi ja virka- ja valtiopäivämies, Otto Reinhold af S:n poika * Vapaaherra Maximus Widekind af Schultén (1849–1899), "Kirurgisen kliniikan professori", Helsingin kaupunginvaltuuston puheenjohtaja 1883–1887, valtiopäivämies, Otto Reinhold af S:n poikaJälkeläistaulut – Schultén af, Maximus Widekind * Vapaaherra Hugo af Schultén (1850–1891), toimittaja ja harrastajavalokuvaaja, valtiopäivämies, Otto Reinhold af S:n poika * Vapaaherra August Benjamin af Schultén (1856–1912), kemisti ja valtiopäivämies, Otto Reinhold af S:n poika * Vapaaherra Arvid Michael af Schultén (1861–1909), toimittaja, teatterikriitikko, tilanomistaja ja valtiopäivämies, Otto Reinhold af S:n poika * Vapaaherra Cay Gerhard af Schultén (s. 1938), varatuomari, kuluttaja-asiamies, Maximus Widekind af S:n pojanpoikaJälkeläistaulut – Schultén af, [Gay Gerhard] * Ben af Schultén (s. 1939), sisustusarkkitehti ja muotoilija, Artekin entinen taiteellinen johtaja * Pauliine Koskelo (s. 1956), korkeimman oikeuden presidentti, Gerhard af S:n puoliso * Johanna af Schultén (s. 1965), näyttelijäJohanna af Schultén – Elonet == Lähteet == ==Aiheesta muualla== * Luokka:Suomalaiset aatelissuvut Luokka:Ruotsin aateli
Newport Jazz Festival

Newport Jazz Festival on vuosittain Yhdysvaltojen itärannikon Newportissa, Rhode Islandin osavaltiossa järjestettävä jazztapahtuma. Sen perusti jazzimpressaario George Wein 1954 Elaine Lorillardin aloitteesta, jonka mies tuki perustamista taloudellisesti. Vuoden 1960 festivaaleilla puhkesi mellakoita, minkä vuoksi tapahtuma kiellettiin muutamaksi vuodeksi. Festivaali siirtyi New Yorkiin 1972, ja vuonna 1981 toiseksi festivaalipaikaksi tuli jälleen Newport. Sponsorinsa mukaan juhlasta on vuodesta 1986 käytetty nimeä JVC Jazz Festival. == Lähteet == ==Aiheesta muualla== * Juhlien sivusto Luokka:Musiikkitapahtumat Yhdysvalloissa Luokka:Rhode Island Luokka:Jazztapahtumat
Woody Herman

Woodrow Charles Herman eli Woody Herman (16. toukokuuta 1913 – 29. lokakuuta 1987) oli yhdysvaltalainen jazzmuusikko, laulaja ja big band -orkesterin johtaja. Hänen soittimiaan olivat klarinetti sekä altto- ja sopraanosaksofoni. Hermanin orkesteri valittiin useita kertoja parhaaksi jazzorkesteriksi. Herman hajotti menestyksekkään orkesterinsa vuonna 1946 omistautuakseen enemmän perheelleen. Toisen orkesterinsa hän perusti vuonna 1947, ja se toimi vuoteen 1987. Orkesterista on käytetty myös nimeä Four Brothers sen levyttämän maineikkaan ”Four Brothers” -kappaleen mukaan, jonka sävelsi Jimmy Giuffre. Lisäksi hänellä oli muita yhtyeitä. ==Aiheesta muualla== *PBS – Ken Burnsin jazzelokuva. Luokka:Yhdysvaltalaiset jazzlaulajat Luokka:Yhdysvaltalaiset orkesterinjohtajat Luokka:Grammy-palkinnon saajat Luokka:Vuonna 1913 syntyneet Luokka:Vuonna 1987 kuolleet
Polemon I

Polemon () oli Pontoksen kuningas vuosina 37 eaa. – 8 jaa. Polemon oli kotoisin Laodikeiasta. Hänen isänsä oli reettori Zenon. Polemon ja hänen isänsä puolustivat Laodikeiaa parthialaisten hyökkäystä vastaan vuonna 40 eaa. Tästä hyvästä Polemon sai Rooman kansalaisuuden ja Marcus Antoniuksen tuen. Antonius teki Polemonista Kilikian ja Lykaonian prefektin vuonna 39 eaa. Antonius luovutti kuitenkin alueet Kleopatralle vuonna 37 eaa. ja teki Polemonista Pontoksen kuninkaan. Polemon seurasi Antoniuksen mukana tämän sotaretkellä Parthiaa vastaan vuonna 36 eaa. Hän jäi parthialaisten vangiksi, mutta hänet vapautettiin vuonna 35 eaa. Polemon neuvotteli tämän jälkeen Antoniuksen ja Media Atropanen hallitsijan Artavasdeen kanssa. Vuonna 34 eaa. Antonius lisäsi Armenia minorin Polemonin valtakuntaan. Aktionin taistelun jälkeen Octavianus riisti Polemonilta Armenia minorin, mutta lisäsi hänen valtakuntaansa Khersonesoksen, jonka valtaamisessa Agrippa auttoi Polemonia. Kapinalliset murhasivat Polemonin Khersonesoksella vuonna 8 jaa. Polemonia seurasi Pontoksen hallitsijana hänen vaimonsa Pythodorida. == Lähde == Luokka:Ensimmäisellä vuosisadalla eaa. syntyneet Luokka:Henkirikosten uhrit Luokka:Pontoksen kuninkaat Luokka:Vuonna 8 kuolleet
Petra Roth

Petra Roth (9. toukokuuta 1944 Bremen) on saksalainen poliitikko. Hänen puolueensa on CDU. Roth toimi Frankfurt am Mainin ylipormestarina vuodesta 1995 vuoteen 2012.http://www.fr-online.de/petra-roth-peter-feldmann/ob- amtsuebergabe-feldmann--dorthin-gehen--wo-es-wehtut-,11317964,16503044.html Hän on Frankfurtin toisen maailmansodan jälkeisen ajan pitkäaikaisin ylipormestari. Siirtolais- ja huumepolitiikkaa koskevien näkemystensä vuoksi Roth lasketaan puolueensa vasemmistosiipeen. ==Ura ja elämä== Roth liittyi CDU:hun muutettuaan Frankfurtiin. Hänet valittiin kaupunginvaltuustoon ja sen jälkeen Hessenin osavaltion parlamenttiin, jossa hän toimi vuodesta 1987 vuoteen 1995.Hessischer Landtag: Abgeordnete 12. Wahlperiode , 13. Wahlperiode , 14. Wahlperiode Vuosina 1992...1995 Roth oli CDU Frankfurtin puheenjohtaja. 25. kesäkuuta 1995 hän voitti Andreas von Schoelerin ylipormestarinvaalissa ja 5. heinäkuuta hän aloitti toimensa Frankfurt am Mainin ensimmäisenä naispuolisena ylipormestarina. Kausi päättyi 1. heinäkuuta 2012, jolloin virkaan astui sosialisti Peter Feldmann. Ylipormestarinvaaleissa 2001 Petra Roth voitti toisella kierroksella niukasti pormestari Achim Vandreiken (SPD). 28. tammikuuta 2007 Roth valittiin ensimmäisellä vaalikierroksella kolmannelle virkakaudelleen. Hän sai 60,5 prosenttia äänistä. Vuonna 2001 Roth sai ranskalaiselta Kunnialegioonalta tunnustuksen palveluksistaan ranskalais- saksalaisen ystävyyden hyväksi. 21. toukokuuta 2005 Tel Avivin yliopisto myönsi Rothille "Doctor philosophiae honoris causa" -arvonimen hänen toiminnastaan ystävyyskaupunkien Tel Avivin ja Frankfurt am Mainin akateemisten ja kulttuuristen suhteiden edistämiseksi. Roth on koulutukseltaan vastaanottoapulainen (Artzhelferin). Hän jäi leskeksi vuonna 1994 ja hänellä on kaksi poikaa, jotka molemmat ovat juristeja. ==Lähteet== ==Aiheesta muualla== *Omat sivut (saksaksi) Luokka:Saksalaiset kristillisdemokraattiset poliitikot Luokka:Vuonna 1944 syntyneet Luokka:Elävät henkilöt
Elizabeth Perkins

Elizabeth Perkins (18. marraskuuta 1960 Queens, New York, Yhdysvallat) on yhdysvaltalainen näyttelijä. Perkinsin ensimmäinen rooli oli Demi Mooren ja Rob Lowen kanssa elokuvassa Muuten – se viimeöinen (1986). Muita tunnettuja rooleja ovat olleet mm. Tom Hanksin kanssa elokuvassa Big (1988) ja Jeff Goldblumin kanssa elokuvassa Kuin kissat ja koirat (2001). Nykyään hänet tunnetaan Celia Hodesin roolista televisiosarjassa Weeds, jossa hän on näytellyt vuodesta 2005 alkaen. Hän jätti sarjan vuonna 2010. Perkinsin äiti Jo Williams on ammatiltaan konserttipianisti ja isä James Perkins maanviljelijä ja kirjailija. == Yksityiselämä == Perkins oli naimisissa Terry Kinneyn kanssa vuosina 1984–1986. Perkinsillä ja Kinneyllä on yksi yhteinen lapsi. Vuodesta 2000 Perkins on ollut naimisissa Julio Macatin kanssa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1986 Muuten – se viimeöinen About Last Night Joan 1987 Juristi jyrää From the Hip Jo Ann 1988 Big – isoksi yhdessä yössä Big Susan Lawrence 1988 Ystäväni juhlat Sweet Hearts Dance Adie Nims 1989 Ruumisralli Over Her Dead Body June 1990 Rakkaus harhateillä Love at Large Stella Wynkowski 1990 Avalon Avalon Ann Kaye 1991 Minun, sinun He said, she said Lorie Bryer 1991 Katkera rohto The Doctor June Ellis 1993 Intiaanikesä Indian Summer Jennifer Morton 1994 Joulu Manhattanilla Miracle on 34th Street Dorey Walker 1994 The Flintstones – Kiviset ja Soraset The Flintstones Vilma Kivinen 1995 Kultaiset aamut, siniset illat Moonlight and Valentino Rebecca Trager Lott 1998 Menetyksen tuska I'm Losing You Aubrey Wicker 1999 Crazy in Alabama Crazy in Alabama Joan Blake 2000 28 päivää 28 Days Lily Cummings 2001 Kuin kissat ja koirat Cats & Dogs Caroline Brody 2002 Kuuma nuoruus All I Want Blanche 2003 Nemoa etsimässä Finding Nemo Coral (ääni) 2004 Melindan salaisuus Speak Joyce Sordino 2005 Ring 2 The Ring Two tohtori Emma Temple 2005 Vain koiraihmisille Must Love Dogs Carol Nolan 2005 Ei omena kauas putoa The Thing About My Folks Rachel Kleinman 2005 Kids in America Kids in America Sondra Carmichael 2011 Hop Hop Bonnie O’Hare 2016 Ghostbusters Ghostbusters Phyllis Adler == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt
Kiipijäkerttuli

Kiipijäkerttuli (Mniotilta varia) on pohjoisamerikkalainen varpuslintu, joka pesii maanosan itärannikolla Kanadasta Floridaan. Laji on harvinaistunut ja silmälläpidettävä. Suvusta tunnetaan vain yksi laji. Kiipijäkerttuli muuttaa talveksi Karibian alueelle ja aina Peruun asti. Lintua tavataan satunnaisesti Britteinsaarilla, lähinnä Irlannissa. Laji on 13 cm pitkä ja painaa 11 grammaa. Se on mustavalkoinen ja siivissä on kaksi valkeaa juovaa. Soidinpukuinen koiras on naarasta selkeämmän värinen. Se syö puunrungoista hyönteisiä ja hämähäkkejä puukiipijän tapaan. Laulu on korkea vii-sii-vii-sii- vii-sii, kutsuääni kova tik. == Lähteet == Luokka:Kerttulit
Arizona and California Railroad

Arizona & California Railroad on Yhdysvalloissa Mojaven autiomaassa, Arizonan ja Kalifornian osavaltioissa toimiva Class III-luokan rautatie. Rautatien rataverkko on noin 478 kilometrin pituinen, ja se on hankittu 1990-luvun alussa Atchison, Topeka and Santa Fe Railway -yhtiöltä, nykyiseltä BNSF Railwayltä. Yhtiön kotipaikka on Parker, Arizonan ja Kalifornian rajalla. Arizona and California Railroad on osa RailAmerica-konsernia. ==Rataosat== * Cadiz, CA (yhdysliikenneasema BNSF Railwayn kanssa) - Parker, AZ - Matthie, AZ, 306 km. * Matthie, A - Phoenix, AZ, 92 km, liikennöinti tapahtuu BNSF Railwayn omistamalla radalla. * Rice, CA - Blythe, CA - Ripley, CA, 80 km. Liikenne tällä radalla on toistaiseksi lakkautettu. ==Aiheesta muualla== * RailAmerica: Arizona and California Railroad Luokka:Arizonan liikenne Luokka:Kalifornian liikenne Luokka:Yhdysvaltalaiset rautatieyhtiöt
Reijo Lehtinen

Reijo Antero Lehtinen (17. huhtikuuta 1929 Helsinki – 8. lokakuuta 2011) oli suomalainen kirjailija. == Teoksia == * Sinun nimes kirjoihin, romaani. Tammi 1966 * Kirjan kannet kiinni. Tammi 1968 * Taitekohdassa. Tammi 1970 * Vaihtoparit, romaani. Tammi 1976 == Antologiat == * Ryhmä 66 : Lyriikkaa - proosaa - mielipiteitä, toimituskunta Matti Paavilainen ym. Tammi 1966 == Palkinnot == * J. H. Erkon palkinto 1966 (romaanista Sinun nimes kirjoihin) == Lähteet == * Suomen kirjailijat tietokanta == Viitteet == Luokka:Suomalaiset kirjailijat Luokka:Vuonna 1929 syntyneet Luokka:Vuonna 2011 kuolleet
Kauko Aalto

Kauko Emil Aalto (14. maaliskuuta 1934 Jämsä – 21. joulukuuta 2023 Mikkeli)Kuolinilmoitus, Kauko Emil Aalto, Juvan Lehti, 2024, No 5, sivu 12, julkaistu 1.2.2024 oli suomalainen opettaja ja kirjailija. Suomen Kirjailijat 1945–1980, Aalto, Kauko Emil, sivu 13, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 == Ura ja elämä== Aallon vanhemmat olivat puuseppä Emil Aalto (1897–1964) ja Elli Metsänen (ent. Mehtänen). Hän pääsi ylioppilaaksi Jämsän yhteiskoulusta 1953 ja valmistui kansakoulunopettajaksi Jyväskylän kasvatustieteellisestä korkeakoulusta 1957. Aalto toimi kansakoulunopettajana Pielisjärvellä vuosina 1957–1958, Padasjoella 1965–1966, Vehmersalmella 1958–1967 ja Juvalla vuodesta 1967. Opetustyötä hän jatkoi kirjoittamisen ohella vuoteen 1994 asti. 1980-luvulla hän toimi myös Juvan lukion musiikinopettajana noin neljän vuoden ajan. Aalto kehitti bänditoimintaa ja järjesti musiikki-iltamia. Aalto on säveltänyt lukuisia runojaan laulujen muotoon. Aalto on kuvannut teoksissaan koulumaailmaa ja sen kautta yksilöä ja yhteiskuntaa. Aalto voitti J. H. Erkon palkinnon runosarjan vuonna 1960. Aalto ja vaimonsa toimivat tällöin opettajina Vehmersalmen Ritoniemessä. Helsingin Sanomien Mies ja myllynkivi -teoksen kirja-arviossa Aallon kuvattiin kirjoittavan niin katkelmallisesti, että pidemmälle tuskin voi mennä etenemättä eräänlaiseen proosarunokokoelmaan. Autokausi oli aforistiikkaa ja pakinointia, joka parhaimmillaan toi kriitikko Harry Forsblomin mieleen Erno Paasilinnan mutta jossa hänen mukaansa liiallisen nerokkuuden väsyttävä vaara on lähellä. Aalto kirjoitti lehtiin kaunokirjallisia novelleja 1960–70-luvuilla, satunnaisesti kirjallisuusarvosteluja ja Kansan Uutisiin kirjallisuuskritiikkejä. Savon Sanomiin hän kirjoitti kolumneja, pakinoita ja Parnassoon aforismeja. Aalto on ollut perustamassa kolmea kirjoittajayhdistystä: Kuopion Vestäjät ry:tä, Kirja-Varkautta ja Mikkelin kirjoittajia. 1980-luvulla hän piti myös Juvalla laulu- ja kirjallisuuspiirejä. Aalto asui myöhempinä vuosinaan Mikkelissä. == Teokset == * Viimeinen oppitunti historiassa, näytelmä. Jyväskylä 1962 * Mies ja myllynkivi, romaani. Tammi 1963 * Autokausi, runoja. Tammi 1970 * Lumikki, proosarunoelma. Itäkirja, Mikkeli 1972 == Palkinnot == * J. H. Erkon rahaston kirjoituskilpailu 1960 == Kirjallisuutta == * Tiina Aalto: Emil Aallon kapina. Punaisen tykkimiehen muistelmat 1918–1919. Helsinki 2005 == Lähteet == * Museo24.fi: Jämsän alueen kirjailijoita: Kauko Aalto * Pohjoissavolaisen kaunokirjallisuuden bibliografia - Kauko Aalto * Kauko Aalto Kirjasampo.fi:ssä === Viitteet === Luokka:Suomalaiset kirjailijat Luokka:Suomalaiset opettajat Luokka:Vuonna 1934 syntyneet Luokka:Vuonna 2023 kuolleet
Teuvo Hahl-Marjokorpi

Teuvo Samuli Hahl-Marjokorpi (s. 24. heinäkuuta 1930 Heinolan maalaiskunta - 11\. huhtikuuta 2000 Lahti) oli suomalainen pääasiassa Lapin-aiheista kirjoittanut opettaja ja kirjailija. Hahl-Marjokorpi kävi sahateollisuuskoulun 1951–1952 ja valmistui kansakoulunopettajaksi Raahen seminaarista 1958. Hän toimi äidinkielen opettajana Lahden ammattikoulussa ja hän oli myös Yleisradion selostajana vuodesta 1958 alkaen. Hahl-Marjokorpi teki myös kirjallisuusarvosteluja ja toimi Salpausselän kirjailijoiden puheenjohtajana 1968–1970 sekä 1979–1982. Innokkaana Lapin-kävijänä tunnettu Hahl-Marjokorpi keräsi noin 700 linnunmunan kokoelman silloin kun munien kerääminen oli vielä laillista. Tämä kokoelma on nykyisin Oulun yliopiston eläinmuseossa. == Teoksia == * Tuulta, tuntureita, taimenta. WSOY 1963 * Virkistyskalastuksen opas. Tekniikan maailma, Helsinki 1966 * Pohjois-Norjan kalavesiltä. WSOY 1972 * Yöauringon maa : tarinoita ihmisistä. WSOY 1976 * Pohjoiset kalavedet : Ruotsi, Suomi ja Norja. WSOY 1979, 2. painos 1980 * Lapinturisteja ja yksinkulkijoita. WSOY 1981 * Jäämeren tarinoita. WSOY 1984 * Polkuja maailmanlaitaan : valitut tarinat. WSOY 1987 == Palkinnot == * J. H. Erkon rahaston kirjoituskilpailu 1959 == Lähteet == * Suomen kirjailijat tietokanta * Päijäthämäläisiä kirjailijoita - Teuvo Hahl-Marjokorpi * Linnunmunalahjoitus eläinmuseolle Luokka:Suomalaiset kirjailijat Luokka:Vuonna 1930 syntyneet Luokka:Vuonna 2000 kuolleet
Enola Gay (kappale)

Enola Gay on Orchestral Manoeuvres in the Darkin kappale vuodelta 1980. Sen on säveltänyt Andy McCluskey. Kappale kertoo Enola Gay -pommikoneesta, joka pudotti atomipommin Hiroshimaan 6. elokuuta 1945. Kappaleen sanat tuomitsevat atomipommin käytön. == Sanat == Kappaleen sanojen tarkoituksena on saada kuuntelija miettimään, oliko atomipommin käyttö Japania vastaan toisen maailmansodan lopussa tarpeen. Sanoissa tulee vahvasti esiin kolme eri käsitettä: Enola Gay, joka on B-29 Superfortress-pommikone, joka pudotti atomipommin; koneen nimesi eversti Paul W. Tibbets oman äitinsä mukaan; Little Boy oli pudotetun atomipommin kutsumanimi ja kellonaika 8:15, jolloin atomipommi räjähti Hiroshiman yllä. Pommin räjähdyksen seurauksena monet kellot pysähtyivät, jolloin voitiin puhua "ajasta joka on aina ollut" ("And that's the time that's always been"). Luokka:Vuoden 1980 kappaleet Luokka:Sodanvastaiset laulut Luokka:Brittiläiset synthpop-kappaleet
Tore Torvbråten

Tore Torvbråten (s. 28. tammikuuta 1968) on norjalainen curlingpelaaja. Hän saavutti yhdessä Eigil Ramsfjellin, Jan Thoresenin, Stig-Arne Gunnestadin ja Anthon Grimsmon kanssa olympiapronssia Naganon olympialaisista 1998. Hän saavutti kaksi vuotta myöhemmin niin ikään pronssia Lausannen MM-kisoista. == Lähteet == Luokka:Norjalaiset curlingpelaajat Luokka:Norjalaiset olympiamitalistit Luokka:Vuonna 1968 syntyneet Luokka:Elävät henkilöt
NForce 790i

nForce 790i on Nvidian emolevypiirisarja. Nvidia lanseerasi piirisarjan maaliskuussa 2008. Piirisarja tukee Intelin 45 nanometrin valmistustekniikalla tehtäviä kaksi- ja neliytimisiä suorittimia Socket 775 -liitännällä. Piirisarja tukee Nvidian 3way SLI -tilaa, jonka ansiosta rinnakkain voi liittää jopa kolme näytönohjainta. Piirisarja tukee EPP 2.0 tekniikan avustuksella DDR3-muisteja aina 1 000 MHz kellotaajuuteen asti (2000 DDR). Piirisarja tukee kuutta SATA-liitäntää, kahta gigabitin verkko-ohjainta, kymmentä USB 2.0 -porttia, kahta PATA-liitäntää ja HD-ääniominaisuuksia. Piirisarja tukee kolmea PCI-E ohjainta joista kaksi on PCI-E 2.0 määritelmän mukainen ja yksi 1.1 määritelmän mukainen. Kaikki PCI-E ohjaimet toimivat täydellä X16 siirtonopeudella. MCP piiri tukee yhtä 8x nopeudella ja neljää x1 nopeudella toimivaa PCI-E liitäntää. Piirisarja tukee 400 MHz väylätaajuudella toimivia suorittimia. Neloskellotuksen vuoksi todellinen väylätaajuus on 1600 MHz. Erona edellisen sukupolven nForce 780i piirisarjaan 790i tukee 1600 MHz tehollisella kellotaajuudella toimivia suorittimia edellisen sukupolen piirisarjan tukiessa 1333 MHz tehollisella kellotaajuudella toimivia suoritimia. 790i tukee myös DDR3 muisteja jota 780i ei tue. == Lähteet == Luokka:Piirisarjat Luokka:Nvidia
Matti Pirinen

Matti Antero Pirinen (15. kesäkuuta 1942 Helsinki – 20. helmikuuta 1971 Helsinki) oli suomalainen runoilija. Pirisen vanhemmat olivat historioitsija Kauko Pirinen ja kirjailija Aale Tynni. Mielenterveysongelmista kärsinyt Pirinen teki 28-vuotiaana itsemurhan hyppäämällä perheensä entisen kotitalon katolta Helsingin Ullanlinnassa.Anu Nousiainen: Kaikkien kärsivien talo, Helsingin Sanomien Kuukausiliite 7/2020 (4.7.2020), s. 45. == Teoksia == * Kesä rehahti vauhtiin, runoja. WSOY 1968 * Tuulen muotoinen, runoja. WSOY 1972 == Palkinnot == * Arvi Jänneksen palkinto == Lähteet == Luokka:Suomalaiset runoilijat Luokka:Itsemurhan tehneet Luokka:Vuonna 1942 syntyneet Luokka:Vuonna 1971 kuolleet
Fatuhivanmonarkki

Fatuhivanmonarkki (Pomarea whitneyi) on äärimmäisen uhanalainen Fatu Hivalla Ranskan Polynesiassa elävä varpuslintu. Laji on saanut tieteellisen nimensä Harry Payne Whitneyn mukaan. Kooltaan fatuhivanmonarkki on noin 19 cm. Aikuinen lintu on väriltään kiiltävän violetinmusta lukuun ottamatta vaaleaa nokkaa. Nuori lintu on vaaleampi ja väritykseltään ruskea. Fatuhivanmonarkin varoitusääni muistuttaa hännälle astutun kissan naukaisua . Fatuhivanmonarkin elinympäristöä ovat metsät 50–700 metrin korkeudessa. Ravintonaan linnut käyttävät hyönteisiä, hämähäkkejä sekä siemeniä. Fatuhivanmonarkkikanta on pienentynyt 90 % 21 vuodessa eli kolmen sukupolven aikana. Vuosituhannen alussa lintuja oli joitakin satoja, vuonna 2017 kannan kooksi arvioitiin enää 33 yksilöä.. Suurin lajiin kohdistuva uhka on saarelle levinneen lintujen munia ja poikasia syövän mustarotan kannan lisääntyminen . Myös kissojen arvellaan jahtaavan lintuja, mitä osoittaa lintujen pyrstösulkien puute. Suojeluohjelmassa saarelta hävitetään rottia ja villikissoja, ja tarjotaan kissanomistajille ilmaista kotikissojen steriliontia. == Lähteet == Luokka:Monarkit Luokka:Uhanalaiset linnut
Alv Gjestvang

Alv Gjestvang (13. syyskuuta 1937 Østre Toten – 26. marraskuuta 2016 Lillehammer) oli norjalainen pikaluistelija. Gjestvang edusti urallaan Skreia IL:iä, Oslo IL:iä ja Hamar IL:iä. Hänen suurimmat arvokisasaavutuksensa olivat 500 metrin olympiahopea Innsbruckissa 1964 ja -pronssi Cortinassa 1956. Squaw Valleyn 1960 olympialaisissa hän sijoittui päämatkallaan kuudenneksi. ==Lähteet== Luokka:Norjalaiset pikaluistelijat Luokka:Norjalaiset olympiamitalistit Luokka:Vuonna 1937 syntyneet Luokka:Vuonna 2016 kuolleet
David Tran

David Tran on yhdysvaltalainen pokeriammattilainen. Kymmenen vuotta sitten pelaamisen aloittanut Tran sijoittui toiseksi World Poker Tourin Borgata Winter Open -turnauksessa tammikuussa 2008. Hän sai kakkostilastaan 737 685 dollaria. WSOP:n oheisturnauksissa (Circuit Events) hän on ollut kerran toinen ja kerran kolmas. WSOP:n pääturnauksessa kesällä 2007 Tran sijoittui neljänneksitoista. Huhtikuussa 2008 David Tranin pokeriuran turnausansiot ylittivät 1,9 miljoonaa dollaria. == Lähteet == == Aiheesta muualla == * Luokka:Yhdysvaltalaiset pokerinpelaajat Luokka:Syntymävuosi puuttuu Luokka:Elävät henkilöt
The Most Gigantic Lying Mouth of All Time

The Most Gigantic Lying Mouth of All Time (TMGLMOAT) on Radioheadin DVD, joka julkaistiin 1. joulukuuta 2004. Sen ohjasi ja editoi Chris Bran. DVD:llä on kaikki neljä TMGLMOAT:in jaksoa, aikaisemmin julkaisemattomia kappaleita, livevideoita, animaatioita ja yhtyeen haastattelu. TMGLMOAT:ia piti alun perin näyttää normaalina televisio-ohjelmana tai Radioheadin omalla kanavalla, ja ensimmäiset kolme jaksoa julkaistiinkin Radiohead Television -sivustolla, josta ohjelmat pystyi katsomaan QuickTime-formaatilla. Sivusto oli auki joitakin kuukausia ennen päätöstä julkaista ohjelmat DVD:llä. Radioheadin levysopimus EMI:n (Parlophone/Capitol) kanssa oli jo täytetty, joten DVD julkaistiin omakustanteena. Sitä myytiin yhtyeen omilla sivuilla ja tietyissä kaupoissa. =="Kappaleet"== ===Osa 1=== # The Cat Girl (Ebba Erikzon) # The Slave (James Field) # When An Angel Tries to Sell You Something (Rick Hind ja Ajit N. Rao) # Skyscape (Vernie Yeung) # Sit down. Stand up. (Ed Holdsworth) ===Osa 2=== # Lament (Cath Elliot) # The Big Switch (Chris Levitus) # The Scream (Paulo Neves) # Inside of My Head (Ashley Dean) # De Tripas Y Corazon (Juan Pablo Etcheverry) ===Osa 3=== # Listen To Me Wandsworth Road (Ebba Erikzon) # Hypnogoga (Louise Wilde) # and murders of crows (Paul Rains) # Freak Juice Commercial (Rick Hind and Ajit N. Rao) # "Running" (Hannah Wise) # Push Pulk / Spinning Plates (Johnny Hardstaff) ===Osa 4=== # Dog Interface (Juan Pablo Etcheverry) # HYTTE (Gary Carpenter) # Momenum (Camella Kirk) # Chickenbomb (Vernie Yeung) # Welcome to My Lupine Hell (Ashley Dean) # The Homeland Hodown (Jason Archer and Paul Beck) # I Might Be Wrong (Sophie Muller) # The National Anthem (Mike Mills) ==Aiheesta muualla== * Vapour Brothers Most Gigantic Lying Mouth of All Time, The
Vintage Whine

Vintage Whine on folk metal -yhtye Skycladin yhdeksäs studioalbumi. ==Kappaleet== #"Kiss My Sweet Brass" (Instrumental) - :31 #"Vintage Whine" - 4:26 #"On with Their Heads!" - 4:51 #"The Silver Cloud's Dark Lining" - 3:21 #"A Well beside the River" - 5:42 #"No Strings Attached" - 4:53 #"Bury Me" - 4:37 #"Cancer of the Heart" - 5:27 #"Little Miss Take" - 3:15 #"Something to Cling To" - 5:00 #"By George" (Instrumental) - 1:46 ==Kokoonpano== *Martin Walkyier - Laulu *Graeme English - Basso, Akustinen kitara *Steve Ramsey - Kitara, taustalaulu *George Biddle - Fiddle, Kosketinsoitin ja Piano *Kevin Ridley - Kitara ja taustalaulu *Jay Graham - Rummut, Trumpetti ja taustalaulu Luokka:Vuoden 1999 albumit Luokka:Skycladin albumit